soovitavad raamatuid    Mart Juur    Postimees    1. Tony Judt, «Pärast sõda»    Meistrikäega kirja pandud monograafia. Eestlastele oluline kas või seetõttu, et aitab illusioonidevabalt hinnata ühe väikse Ida-Euroopa rahvusriigi võimalusi kaasaegses maailmas.    2. Catherine Merridale, «Ivani sõda. Punaarmee aastatel 1939-1945»    Äärmiselt  asjalik käsitlus Teise maailmasõja aegsest Nõukogude armeest reameeste ja lihtinimeste tasandil.    3. Vaapo Vaher, «Imelaps, kellest ei saanud geeniust. Esseistlik monograafia Ardi Liivesest»    Vaapo Vaher on Ardi Liivese eluloo kirja pannud viisil, nagu pole ühtegi biograafiat varem eesti keeles kirjutatud. Vaapo kirglik stiil võib paljusid närvi ajada, minu meelest jõuab aus ja kultuurilooliselt väärtuslik raamat inimese olemusele lähedale.    4. Andrus Kivirähk, «Mees,  kes teadis ussisõnu»    Ka ilma Kivirähki romaanita võiks tänavust kirjandusaastat päris hästi kordaläinuks hinnata. «Mees, kes teadis ussisõnu» on siiski igas mõttes väga eriline raamat.    5. Valentine Nõlvak, «Ellujääja»    On ta nüüd mälestusteraamat või seiklusjutt, mine sa võta täpselt kinni. Igatahes fakt, et üks iseäralikumaid tänavu ilmunud raamatutest pärineb 1914. aastal sündinud vanaproua sulest.        Karl Martin Sinijärv    kirjanike  liidu esimees, luuletaja    1.-6. Põnevikusõpradele Andres Anvelti asjatundlik ja ajastuomane «Punane elavhõbe» ning soome esitrillerdaja Ilkka Remese esmaeestindus «Ürgöö».    Kunsti ja targa mõtte hindajatele Juhan Maiste «Tuldud teed edasi».    Spordihuvilistele on Mart Soidro «Tammiste. Kirg» vältimatu.    Poeesiast Kivisildniku kammerlik, ent terane «Sumo» (Ji).    Ja mõistagi Allahi koraan.      (:)omalt poolt soovitan  ostke odavalt  keskpäraseid raamatuid:    oskar kruusi vabakäiguvang 15.-    ivan bunini 4 juttu 75.-    suvalinesäänteksüperii 35.-    andrea zanzotto luulekogu 25.-    priimäe luulekogu oli ka apollos alega